Suchinthana/ta-wikipedia huggingface dataset:
நிவேதா தாமஸ்

நிவேதா தாமஸ் (Nivetha Thomas, பிறப்பு: 2 சனவரி 1994) என்பவர் இந்திய நடிகை ஆவார். இவர் தமிழ் மற்றும் மலையாள மொழித் திரைப்படங்களிலும், சின்னத்திரை தொடர்களிலும் நடித்து வருகின்றார்.

திரைப்பட வாழ்க்கை 
குழந்தை நட்சத்திரமாக பல திரைப்படங்களிலும் சின்னத்திரை தொடர்களிலும் நடிக்க ஆரம்பித்த இவர், 2003 ஆம் ஆண்டு உத்தரா என்ற திரைப்படத்தில் அறிமுகமானார். அதன் பிறகு 2008 ஆம் ஆண்டு வெருதே ஒரு பார்யா திரைப்படத்தில் ஜெயராம் மற்றும் கோபிகாவின் மகளாக நடித்தார். இந்த திரைப்படத்தில் நடித்தற்காக சிறந்த குழந்தை நட்சத்திரத்திற்கான கேரள மாநில திரைப்பட விருது வென்றார். அதே ஆண்டில் குருவி என்ற தமிழ்த் திரைப்படத்தில் விஜய்யின் தங்கையாக அறிமுகமானார். 2009 ஆம் ஆண்டு சமுத்திரக்கனி இயக்கத்தில் அரசி என்ற தொடரில் ராதிகாவின் மகளாக நடித்ததன் மூலம் பிரபலமான நடிகை ஆனார்.

திரைப்படங்கள்

சின்னத்திரைத் தொடர்கள்

வெளி இணைப்புகள் 
 
நிவேதா தாமஸ் வாழ்க்கை வரலாறு

மேற்கோள்கள்

1995 பிறப்புகள்
வாழும் நபர்கள்
கேரள நபர்கள்
தமிழ்த் திரைப்பட நடிகைகள்
கேரள மாநில திரைப்பட விருது வென்றவர்கள்
மலையாளத் திரைப்பட நடிகைகள்
தமிழ்த் தொலைக்காட்சி நடிகைகள்
தெலுங்குத் திரைப்பட நடிகைகள்
ஜோஷ் டுஹாமெல்

ஜோஷ் டேவிட் டுஹாமெல் (பிறப்பு: நவம்பர் 14, 1972) ஒரு அமெரிக்க நாட்டு நடிகர் மற்றும் விளம்பர நடிகராவார். இவர் 1999ம் ஆண்டு
ஆல் மை சில்ரன் என்ற தொலைக்காட்சி தொடரின் மூலம் நடிப்புத்துறைக்கு அறிமுகமானார். அந்த தொடரில் நடித்ததற்காக பல விருதுகளுக்கு பரிந்துரை செய்யப்பட்டு சில விருதுகளை வென்றார். இவர் டிரான்ஸ்ஃபார்மர்ஸ் என்ற திரைப்படங்களில் நடித்ததன் மூலம் பரிசியமான நடிகர் ஆனார்.

ஆரம்பகால வாழ்க்கை 
டுஹேமல் நவம்பர் 14, 1972ம் ஆண்டு மினாட் வடக்கு டகோட்டா அமெரிக்கா வில் பிறந்தார். இவரது தாயார், போனி எல். கெம்பெர், ஒரு உடற்பிடிப்பு சிகிச்சை பிரிவில் வேலை செய்தார். இவரின் தந்தை லாரி டுதாமேல் ஒரு விளம்பர விற்பனையாளர்.

திரைப்படங்கள்

வெளி இணைப்புகள் 

10 North Main, Josh Duhamel's restaurant

1972 பிறப்புகள்
அமெரிக்க நாடக நடிகர்கள்
அமெரிக்க ஆண் திரைப்பட நடிகர்கள்
ஆங்கிலத் திரைப்பட நடிகர்கள்
அமெரிக்க ஆண் தொலைக்காட்சி நடிகர்கள்
வாழும் நபர்கள்
விளம்பர நடிகர்கள்
ஆங்கில அமெரிக்கர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
ஐக்கிய அமெரிக்க உரோமன் கத்தோலிக்கர்கள்
பாலா (நடிகர்)

பாலா குமார் (பிறப்பு: டிசம்பர் 19 1982) என்பவர் இந்தியத் திரைப்பட நடிகர் ஆவார். இவர் தமிழ் மற்றும் மலையாளம் மொழி திரைப்படங்களில் நடித்துள்ளார். 2002ம் ஆண்டு அன்பு என்ற திரைப்படத்தின் மூலம் திரைப்படத்துறைக்கு அறிமுகமானார். 2014ம் ஆண்டு அஜித் குமார் நடித்த வீரம் என்ற திரைப்படத்தில் நடித்துள்ளார் என்பது குறிப்பிடத்தக்கது.

நடித்த தமிழ்த் திரைப்படங்கள்

வெளி இணைப்புகள்  
 Bala
 Bala Malayalam Movie Actor Photos

தமிழ்த் திரைப்பட நடிகர்கள்
1982 பிறப்புகள்
வாழும் நபர்கள்
மலையாளத் திரைப்பட நடிகர்கள்
சென்னை நடிகர்கள்
சரண்யா பாக்யராஜ்

சரண்யா பாக்யராஜ் ஒரு இந்திய நாட்டுத் திரைப்பட நடிகை. இவர் தமிழ் மற்றும் மலையாளம் மொழித் திரைப்படங்களிலும் நடித்தார். 2006ஆம் ஆண்டு பாரிஜாதம் என்ற தமிழ்த் திரைப்படத்தில் பிரித்விராஜ் சுகுமாரனின் ஜோடியாக அறிமுகமானார். அதே ஆண்டில் மோகன்லால் நடித்த போடோக்ராபர் என்ற மலையாள மொழித் திரைப்படத்தில் நடித்தார். இவர் இயக்குநர் மற்றும் நடிகர் பாக்யராஜ் மற்றும் நடிகை பூர்ணிமா ஜெயராம் வின் மகள் ஆவார். மற்றும் நடிகர் சாந்தனுவின் சகோதரியும் ஆவார்.

திரைப்படங்கள்

வெளி இணைப்புகள்

வாழும் நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
சென்னை நடிகைகள்
பியா பஜ்பை

பியா பஜ்பை இவர் இந்திய நாட்டு நடிகை மற்றும் விளம்பர நடிகை ஆவார். இவர் தமிழ், தெலுங்கு, மலையாளம் மற்றும் ஆங்கிலம் மொழித் திரைப்படங்களில் நடித்து வருகின்றார்.

திரைப்பட வாழ்க்கை
பியா 2008ம் ஆண்டு ஏ. எல். விஜய் இயக்கத்தில் பொய் சொல்ல போறோம் என்ற தமிழ் நகைச்சுவைத் திரைப்படத்தில் அறிமுகமானார். அதே ஆண்டில் அஜித் மற்றும் நயன்தாரா நடித்த ஏகன் என்ற திரைப்படத்தில் நவ்தீப்பின் ஜோடியாக நடித்தார். 2010ம் ஆண்டு வெங்கட் பிரபு இயக்கத்தில் கோவா என்ற திரைப்படத்தில் நடித்தார். கே. வி. ஆனந்த் இயக்கத்தில் 2011ம் ஆண்டு வெளிவந்த கோ என்ற திரைப்படத்தில் ஜீவா, அஜ்மல் மற்றும் கார்த்திகா நாயர் இவர்களுடன் இணைந்து நடித்தார். 2012ம் ஆண்டு மாஸ்டர்ஸ் என்ற மலையாள மொழித் திரைப்படத்தில் அறிமுகமானார். 2013ம் ஆண்டு பச்க்பென்ச் ஸ்டுடென்ட் என்ற தெலுங்கு திரைப்படத்தில் மஹத் ராகவேந்திராவுடன் நடித்தார். 2014ம் ஆண்டு எக்ஸ் என்ற ஆங்கில திரைப்படத்தில் நடித்து வருகின்றார்.

திரைப்படங்கள்

வெளி இணைப்புகள்

மேற்கோள்கள்

தமிழ்த் திரைப்பட நடிகைகள்
வாழும் நபர்கள்
மலையாளத் திரைப்பட நடிகைகள்
1989 பிறப்புகள்
தெலுங்குத் திரைப்பட நடிகைகள்
1991 பிறப்புகள்
1992 பிறப்புகள்
படை முகில்

படை முகில் என்பது  கீழ்ப்படைக்குரிய ஒருமுகில்வகை ஆகும். இது சீரான தளத்தைக் கொண்ட கிடையான படைகளினால் ஆனது. இது தரையிலிருந்து சுமார் 2000 மீட்டருக்குக் கீழான உயரத்தில் காணப்படும். இது வெப்ப உயர்வினால்  ஏற்படும் மேற்காவுகை முகில்களுக்கு வேற்றானதாகும். குறிப்பாக படைமுகில் என்பது தாழ்மட்டத்தில் காணப்படுகின்ற தட்டையான, குறித்த உருவமற்ற நரை நிறத்திற்கும் வெள்ளைக்குமிடையிலான நிறங்கொண்ட முகில்களாகும். இம்முகில்கள் கட்டாயமாக தரை மூடுபனிக்கு மேலாகக் காணப்படுவதுடன் இவை மேல் நோக்கி நகரும் காலை மூடுபனி அல்லது வானின் தாழ்ந்த மட்டத்துக்கு பரவும் குளிர் காற்றினால் உருவாகலாம்.

உருவாகும் முறை 
படை முகில் ஆனது ஈரமான வெப்பமடைந்த வளிப்படை தரையிலிருந்து எழுந்து மேலே ஒடுக்கமடையும் போது தோன்றுகின்றது. இதன்போது வெப்பநிலை மாறாமல் மறைவெப்ப குளிர்ச்சியை அடைவதால் சாரீரப்பதன் அதிகரிக்கின்றது.

மேற்கோள்கள்

முகில்கள்
அகமது நகர் மாவட்டம்

அகமது நகர் மாவட்டம், மகாராஷ்டிராவில் உள்ளது. இதன் தலைமையகம் அகமது நகரில் உள்ளது. இந்த மாவட்டம், நாசிக் கோட்டத்திற்கு உட்பட்டது. இங்கு புகழ் பெற்ற சீரடி நகரம் உள்ளது. இம்மாவட்டத்தில் சித்தி விநாயகர் கோயில், அஷ்ட விநாயகர் கோயில், சனி சிங்கனாப்பூர் கோயில் மற்றும் சாய்பாபா கோயில்கள் உள்ளது.

பொருளாதாரம்
இந்த மாவட்டம் வளர்ச்சியில் பின் தங்கியுள்ள மாவட்டங்களில் ஒன்று. மத்திய அரசு வழங்கும் வளர்ச்சி நிதியைப் பெறுகிறது.

ஆட்சிப் பிரிவுகள்
இந்த மாவட்டத்தில் 14 வட்டங்கள் உள்ளன.
அவை:
 அகோலே
 கர்ஜத் 
 கோபர்காவ் 
 ஜாம்கேடு 
 நகர் 
 நேவாசா 
 பாதர்டி 
 பார்னேர் 
 ராஃகாதா 
 ராஃகுரி 
 சேவ்காவ் 
 ஸ்ரீகோந்தா 
 ஸ்ரீராம்பூர் 
 சங்கம்னேர் 

சட்டமன்றத் தொகுதிகள்:
அகோலே சட்டமன்றத் தொகுதி
சங்கம்னேர் சட்டமன்றத் தொகுதி
சீரடி சட்டமன்றத் தொகுதி
கோபர்காவ் சட்டமன்றத் தொகுதி
ஸ்ரீராம்பூர் சட்டமன்றத் தொகுதி
நேவாசா சட்டமன்றத் தொகுதி
சேவ்காவ் சட்டமன்றத் தொகுதி
ராஹுரி சட்டமன்றத் தொகுதி
பார்னேர் சட்டமன்றத் தொகுதி
அகமதுநகர் நகரம் சட்டமன்றத் தொகுதி
ஸ்ரீகோந்தா சட்டமன்றத் தொகுதி
கர்ஜத் ஜம்கேடு சட்டமன்றத் தொகுதி

மக்களவைத் தொகுதி
அகமதுநகர் மக்களவைத் தொகுதி
சீரடி மக்களவைத் தொகுதி
இங்கு சுற்றுப்புறத்தைப் பாதுகாத்து முன்னேறியுள்ள ராலேகான் சித்தி எனப்படும் ஊர் உள்ளது.

மக்கள் தொகை
2011-ஆம் ஆண்டு கணக்கெடுப்பின் போது, 4,543,083 மக்கள் வாழ்ந்தனர். 
சராசரியாக, சதுர கிலோமீட்டருக்குள் 266 பேர் வாழ்கின்றனர். ஆயிரம் ஆண்களுக்கு நிகராக 934 பெண்கள் என்ற அளவில் பால் விகிதம் உள்ளது. இங்கு வசிப்போரில் 80.22% பேர் கல்வியறிவு பெற்றுள்ளனர்.

சான்றுகள்

இணைப்புகள்
 அகமது நகர் மாவட்ட இணையதளம்

மகாராட்டிர மாவட்டங்கள்
அகமதுநகர் மாவட்டம்
கேட் பெக்கின்சேல்

கேட் பெக்கின்சேல் (Kate Beckinsale) ஓர் இங்கிலாந்து நாட்டுத் திரைப்பட, விளம்பர நடிகையாவார். இவர் 1991 ஆம் ஆண்டு டிவைசஸ் அண்ட் டிசையர்ஸ் (Devices and Desires) என்ற தொலைக்காட்சி தொடரின் மூலம் நடிப்புத் துறைக்கு அறிமுகமானார். இவர் த ஏவியேட்டர், அண்டர்வேர்ல்ட், வான் ஹெல்சிங், அண்டர்வேர்ல்ட்: எவல்யூஷன், அண்டர்வேர்ல்ட் 3 கிளிக், அண்டர்வேர்ல்ட் 4 உள்ளிட்ட பல திரைப்படங்களில் நடித்ததன் மூலம் புகழ்பெற்றார்.

வெளி இணைப்புகள்  

1973 பிறப்புகள்
வாழும் நபர்கள்
ஆங்கிலத் திரைப்பட நடிகைகள்
ஆங்கிலேயத் தொலைக்காட்சி நடிகைகள்
விளம்பர நடிகைகள்
ஆங்கிலேய நடிகைகள்
ஏ. எல். விஜய்

ஏ. எல். விஜய் (A. L. Vijay, பிறப்பு: 18 சூன் 1979) இவர் இந்திய நாட்டு தமிழ்த் திரைப்பட இயக்குநர் ஆவார். அவரது தந்தை ஏ. அழகப்பன் தயாரிப்பாளர் மற்றும் கவுன்சில் தலைவர் ஆவார். இவருக்கு உதயா என்ற சகோதரும் உண்டு. அவரும் ஒரு தமிழ்த் திரைப்பட நடிகர் ஆவார்.

ஆரம்ப வாழ்க்கை 
இவர் இந்திய திரைப்படத் துறையில் பிரபல இயக்குநர். இவர் 100 க்கும் மேற்பட்ட விளம்பரப் படங்களை இயக்கியுள்ளார். அதன் மூலம் 2009ஆம் ஆண்டு சிறந்த கார்ப்பரேட் விளம்பர விருதை வென்றார். 2007ம் ஆண்டு அஜித் மற்றும் திரிஷா நடித்த கிரீடம் என்ற திரைப்படத்தில் மூலம் இயக்குநராகவும் அறிமுகமானார். 2008ஆம் ஆண்டு பொய் சொல்லப் போறோம் என்ற நகைச்சுவைத் திரைப்படத்தை இயக்குநர். 2010ஆம் ஆண்டு ஆர்யா மற்றும் ஏமி சாக்சன் நடித்த மதராசபட்டினம் திரைப்படத்தின் மூலம் பிரபல இயக்குநர் ஆனார். 2011ஆம் ஆண்டு விக்ரம், அனுஷ்கா, அமலா பால் மற்றும் சாரா அர்ஜுன் நடித்த தெய்வத்திருமகள் திரைப்படத்தையும், 2013ஆம் ஆண்டு விஜய் நடித்த தலைவா என்ற திரைப்படத்தை இயக்கினார்.

குடும்பம் 
இவர் தலைவா படத்தின் போது    
நடிகை அமலா பாலுடன்  காதல் ஏற்பட்டு, 2014 ஆம் ஆண்டு  அவரைத் திருமணம் செய்துகொண்டார். பின்னர் 2017 ஆம் ஆண்டு இருவரும் கருத்து வேறுபாட்டால் விவாரகரத்து செய்துகொண்டனர். இந்நிலையில், கடந்த 2019 ஆம் ஐஸ்வர்யா என்ற பொதுநல மருத்துவரை திருமணம் செய்துகொண்டார்.இவர்களுக்கு துருவா விஜய் என்ற மகனும் உண்டு.

திரைப்படங்கள்

மேற்கோள்கள்

வெளி இணைப்புகள் 

தமிழ்த் திரைப்பட இயக்குநர்கள்
வாழும் நபர்கள்
இந்தியத் திரைப்பட இயக்குநர்கள்
தமிழ்நாட்டினர்
1979 பிறப்புகள்
சென்னைத் திரைப்பட இயக்குநர்கள்
கோனியம்மன் கோயில்

கோனியம்மன் கோயில் கோயம்புத்தூரின் மையப்பகுதியில் அமைந்துள்ள புகழ்பெற்ற அம்மன் கோவில் ஆகும். இக்கோயிலை மையமாகக் கொண்டே கோயம்புத்தூர் நகரம் அமைக்கப்பட்டது. இக்கோயிலின் வரலாறு 13 ஆம் நூற்றாண்டளவில் அமைந்தது. இருளர்களால் 600 ஆண்டுகளுக்கு முன்னர் கட்டப்பட்டது. பழங்குடியினரின் ஆட்சிக்காலத்திற்குப் பின்னர் முக்கியத்துவத்தை இழந்த இக்கோயிலை மைசூர் மன்னர்களில் ஒருவர் ’மகிசாசுர மர்த்தினி’ அமைப்பில் சீரமைத்தார்.

கோயில் அமைவிடம்
இக்கோயில் கோவை மத்திய பேருந்து நிலையத்திலிருந்து இரண்டு கி.மீ தொலைவிலும், கோவை ரயில் நிலையத்திலிருந்து நடந்து வரும் தூரத்திலும் அமைந்துள்ளது.

கோயில் வரலாறு

சிற்றரசன் கோயன் வணங்கி வந்த கோயம்மாவே கோனியம்மா என மருவியது. கோயம்புத்தூர் என்ற இந்நகரத்தின் பெயரும் கோவையம்மா என்ற பெயரில் இருந்து பெறப்பட்டிருக்கலாம் என்றும் கருதப்படுகிறது. இக்கோவிலானது கி.பி. 16ஆம் நூற்றாண்டில் கட்டப்பட்டதாகும். இக்கோவிலானது 2011இல் ₹1.75 கோடி செலவில் கட்டி முடிக்கப்பட்ட 84 அடி (24 மீ) உயர கோபுரமே, இச்சுற்றுவட்டாரத்தின் உயர்ந்ததாகக் கருதப்படுகிறது.

திருக்குட முழுக்கு நன்னீராட்டு பெருவிழா

2008 ஆம் ஆண்டு இத்திருக்கோயிலின் நுழைவாயிலில் 83 3/4 அடி உயர ஏழுநிலை ராஜகோபுரம் கட்ட தமிழக அரசு அனுமதி வழங்கியது. பல கோடி ரூபாய் செலவில் நடைபெற்ற இப்பணிக்கு இந்து சமய அறநிலையத்துறை ரூபாய் முப்பது லட்சம் வழங்கியது. பொதுமக்கள் மற்றும் உபயதாரர்கள் மூலம் மீதமிருந்த செலவுகள் செய்யப்பட்டன.

திருக்கோயில்களில் 12 வருடங்களுக்கு ஒருமுறை நடைபெறும் திருக் குடமுழுக்கு விழா, புதிய இராஜகோபுரத்துடன் ஜூலை 11, 2014 இல் நடைபெற்றது.

மேற்சான்றுகள்

வெளி இணைப்புகள்

கோனியம்மன் திருக்கோயில் வலைத்தளம் 
அருள்மிகு கோனியம்மன் திருக்கோயில்
கொங்குநாட்டரசிக்கு கோலாகலத் திருவிழா, தினமணி, 24 பிப்ரவரி 2017

கோயம்புத்தூர் மாவட்டத்திலுள்ள அம்மன் கோயில்கள்
சாலக்குடி

சாலக்குடி என்னும் ஊர், கேரளத்தில் உள்ளது. இது திருச்சூர் மாவட்டத்தில் உள்ளது. இந்த நகரின் பெயரில் மக்களவைத் தொகுதி அமைந்துள்ளது. இந்த ஊரின் கிழக்கில் தமிழ் நாடும், மேற்கில் கொடுங்ஙல்லூரும், வடக்கில் திருச்சூரும்,  தெற்கில் எறணாகுளம் மாவட்டத்தில் உள்ள அங்கமாலியும் அமைந்துள்ளன. இந்த ஊரைச் சுற்றியுள்ள நகரங்களில் பல கிறிஸ்தவ தேவாலயங்கள் உள்ளன.

முக்கிய நபர்கள்
கலாபவன் மணி - நடிகர்

சான்றுகள்

வெளியிணைப்புகள்

 http://www.chalakudymunicipality.in/

மேற்கோள்கள்

திருச்சூர் மாவட்டத்தில் உள்ள ஊர்களும் நகரங்களும்
மனிஷா யாதவ்

மனிஷா யாதவ் இந்திய நாட்டு நடிகை மற்றும் மாடல் ஆவார். இவர் தமிழ் மற்றும் தெலுங்கு மொழித் திரைப்படங்களில் நடித்து வருகின்றார்.

திரைப்பட வாழ்க்கை 
இவர் 2012ம் ஆண்டு பாலாஜி சக்திவேல் இயக்கத்தில் வழக்கு எண் 18/9, என்ற திரைப்படத்தின் மூலம் திரையுலகில் அறிமுகமானார். அந்த திரைப்படத்துக்கு 60 வது தேசிய திரைப்பட விருதுகள், 2 வது தென்னிந்திய சர்வதேச திரைப்பட விருதுகள், தெற்காசிய திரைப்பட விருதுகள் மற்றும் 7 வது விஜய் விருதுகள் என பல விருதுகளை வென்றது. அதன் மூலம் விஜய் விருது சிறந்த அறிமுக நடிகைக்கான விருதை வென்றார். அதே ஆண்டில் துணிக துணிக என்ற தெலுங்கு திரைப்படத்தில் அறிமுகமானார்.

திரைப்படங்கள்

வெளி இணைப்புகள்
 

வாழும் நபர்கள்
தமிழ்த் திரைப்பட நடிகைகள்
1992 பிறப்புகள்
தெலுங்குத் திரைப்பட நடிகைகள்
உலக உணவுப் பரிசு

உலக உணவுப் பரிசு ( ஆங்கிலம்:World Food Prize) என்பது,  பன்னாட்டு விருது ஆகும். இது மானுடவளர்ச்சியை முன்னெடுத்துச் செல்ல பாடுபடும் தனிநபர்களுக்கு அளிக்கப்படுகிறது. அம்மானுடவளர்ச்சியானது, உணவின் தரத்தையும், அளவையும், கிடைக்கும் தன்மையையும் கொண்டு அளவிடப்படுகிறது. வேளாண்மை உயிரியல் தொழில்நுட்ப நிறுவனங்கள் இணைந்த புரவலர்களால், இவ்விருது அளிக்கப்படுகிறது.

தோற்றம் 
1985 ஆம் ஆண்டு, நார்மன் போர்லாக் என்ற நோபல் பரிசு  பெற்றவரால் இந்த பரிசுத்திட்டம் சிந்தனையாகத் தொடங்கியது. 1990 ஆம் ஆண்டு, ஜான் ரூவான் (John Ruan ) என்ற மானுடநல (philanthropist)விரும்பியும், தொழில் அதிபரின் பெருமுயற்சியால், வேளாண்நிறுவனங்களுடன் ஒருங்கிணைக்கப் பட்டது.

வாகையர் 
இப்பரிசினைப் பெற்ற வாகையர் விவரம், இங்கு அட்டவணைப் படுத்தப்படுகிறது.

மேற்கோள்கள் 

உணவுப் பரிசுகள்
கோல்பாரா மாவட்டம்

கோல்பாரா மாவட்டம், அசாம் மாநிலத்தில் அமைந்துள்ளது. இதன் தலைமையகத்தை கோல்பாரா நகரில் நிறுவியுள்ளனர். இந்த மாவட்டம் 1824 சதுர கிலோமீட்டர் பரப்பளவைக் கொண்டது.

பொருளாதாரம்
இந்த மாவட்டம், பொருளாதார வளர்ச்சியில் பின்தங்கியுள்ளது. மத்திய அரசு வழங்கும் வளர்ச்சி நிதியைப் பெறுகிறது.

மக்கள் தொகை
2011-ஆம் ஆண்டு கணக்கெடுப்பின்போது, 1,008,959 மக்கள் வசித்தனர்.

சராசரியாக, சதுர கிலோமீட்டருக்குள் 566 பேர் வசித்தனர். ஆயிரம் ஆண்களுக்கு நிகராக 962 பெண்கள் என்ற அளவில் பால் விகிதம் உள்ளது. இங்கு வசிப்பவர்களில் 68.67% பேர் கல்வியறிவு பெற்றுள்ளனர்.

சான்றுகள்

இணைப்புகள்
 மாவட்ட இணையதளம்

அசாம் மாவட்டங்கள்
நிக் கீர்யோசு

நிக்கலோசு இல்மி நிக் கீர்யோசு (Nicholas Hilmy "Nick" Kyrgios, 27 ஏப்ரல் 1995)  ஆத்திரேலியாவைச் சேர்ந்த தொழில்முறை  டென்னிசு விளையாட்டாளர். 2013ஆம் ஆண்டில் ஆஸ்திரேலிய டென்னிஸ் திறந்த சுற்று போட்டியில் சிறுவர் ஒற்றையர் கோப்பையையும்  விம்பிள்டன் கோப்பை போட்டிகளில் சிறுவர் இரட்டையர் கோப்பையையும் வென்றுள்ளார். 2014 விம்பிள்டனில் காலிறுதிக்கு எட்டியது இவரது சிறந்த சாதனையாக உள்ளது.

வாழ்க்கை வரலாறு
நிக்கலோசு இல்மி கீர்யோசு ஆஸ்திரேலியாவின் கான்பராவில் பிறந்தவர்.  இவரது தந்தை, கீர்யோசு (ஜார்ஜ்)   கிரேக்கராவார். தாய் நோர்லைலா, மலேசியப் பின்னணியைக் கொண்டவர். தந்தை கீர்யோசு வண்ணமடிக்கும் சுயத்தொழிலைக் கொண்டவர். தாய் கணினி பொறியியலாளர். மூன்றாவதும் கடைசியுமான இவருக்கு ஒரு அண்ணனும் அக்காளும் உண்டு; அண்ணன், கிறிசுடோசு, வக்கீலாகவும் அக்காள்,அலிமா, நடிகையாகவும் உள்ளனர். கீர்யோசு எட்டாவது வகுப்பு வரை ராட்போர்டு கல்லூரியில் படித்து 12ஆம் வகுப்பு படிப்பை 2012இல் தரமலான் கல்லூரியில் முடித்தார்.

கூடைப் பந்தாட்டத்தில் சிறந்து விளங்கிய கீர்யோசு தனது பதின்ம ஆண்டுகளில் ஆத்திரேலியத் தலைநகர ஆட்புல அணியிலும்  ஆத்திரேலிய அணியிலும் விளையாடியுள்ளார். தமது 14வது அகவையில் டென்னிசில் மட்டுமே தமது கவனத்தைக் குவியப்படுத்த தீர்மானித்ததை அடுத்து  கூடைப்பந்ந்தாட்டத்தை விட்டார். இரண்டு ஆண்டுகள் கழித்து ஆத்திரேலிய விளையாட்டு நிறுவனத்தின் முழைமையான கல்விக்கொடையைப் பெற்று டென்னிசு விளையாட்டில் சிறப்புப் பயிற்சி பெறலானார். ஐக்கிய அமெரிக்காவின் என்பிஏ ஆட்டங்களில் கீர்யோசு பாஸ்டன் செல்டிக்ஸ் அணியின் விசிறியாவார் .

மேற்சான்றுகள்

ஆத்திரேலிய டென்னிசு வீரர்கள்
1995 பிறப்புகள்
வாழும் நபர்கள்
ஜோர்ஹாட் மாவட்டம்

ஜோர்ஹாட் மாவட்டம், அசாமில் உள்ளது. இதன் தலைமையகம் ஜோர்ஹாட் நகரில் உள்ளது. இந்த மாவட்டம் 2851  சதுர கிலோமீட்டர் பரப்பளவைக் கொண்டது.

பொருளாதாரம்
இங்கு 135 தேயிலைத் தோட்டங்கள் உள்ளன. நெல்லையும் அதிகளவில் பயிரிடுகின்றனர். இங்கு சிறு, குறு தொழிற்சாலைகளும் உள்ளன.

மக்கள் தொகை
2011-ஆம் ஆண்டு மக்கள் தொகைக் கணக்கெடுப்பின் போது, 1,091,295 மக்கள் வசித்தனர்.
சதுர கிலோமீட்டருக்குள் 383 பேர் என்ற அளவில் மக்கள் அடர்த்தி உள்ளது. பால் விகித அளவில் ஆயிரம் ஆண்களுக்கு 956 பெண்கள் வசிக்கின்றனர். இங்கு வாழ்வோரில் 83.42% பேர் கல்வியறிவு பெற்றுள்ளனர்.

மொழி
இங்குள்ள மக்கள் அசாமிய மொழியில் பேசுகின்றனர்.

சான்றுகள்

இணைப்புகள்
District Administration, Jorhat

அசாம் மாவட்டங்கள்
யோர்ஹாட் மாவட்டம்
ஒலிவியா வைல்ட்

ஒலிவியா ஜேன் வைல்ட் (பிறப்பு: மார்ச் 10, 1984) ஒரு அமெரிக்க நாட்டு நடிகை, எழுத்தாளர், இயக்குநர், தயாரிப்பாளர் மற்றும் மாடல். இவர் 2003ஆம் ஆண்டு ஸ்கின் என்ற தொலைக்காட்சி தொடரின் மூலம் நடிப்புத்துறைக்கு அறிமுகமானார். அதைத் தொடர்ந்து த ஓ.சீ., ஹவுஸ், ட்ரான்: அப்ரைசிங், ரோபோட் சிக்கன், அமெரிக்கன் டாட்உள்ளிட்ட தொலைக்காட்சி தொடர்களிலும் மற்றும் பிக்ஸ், இன் டைம், பட்டர், தி வோர்ட்ஸ், ரஷ், உள்ளிட்ட பல  திரைப்படங்களிலும் நடித்ததன் மூலம் பரிசியமான நடிகை ஆனார்.

மேற்கோள்கள்

வெளி இணைப்புகள்  

 
 
 
அமெரிக்கத் திரைப்பட நடிகைகள்
விளம்பர நடிகைகள்
அமெரிக்க தொலைக்காட்சி நடிகைகள்
வாழும் நபர்கள்
1984 பிறப்புகள்
ஆங்கில அமெரிக்கர்கள்
21 ஆம் நூற்றாண்டு ஐக்கிய அமெரிக்க நடிகைகள்
கர்பி ஆங்கலாங்கு மாவட்டம்

கர்பி ஆங்கலாங்கு மாவட்டம் அசாமில் உள்ளது. இதன் தலைமையகத்தை திபு நகரில் நிறுவியுள்ளனர். இது 10434 சதுர கிலோமீட்டர் பரப்பளவைக் கொண்டது. 2016-இல் இம்மவாட்டத்தின் பகுதிகளைக் கொன்டு கிழக்கு கர்பி அங்லோங் மாவட்டம் மற்றும் மேற்கு கர்பி அங்லோங் மாவட்டம் என இரண்டு புதிய மாவட்டங்கள் நிறுவப்பட்டது.

பொருளாதாரம்
இது வளர்ச்சியில் பின்தங்கியுள்ள மாவட்டங்களில் ஒன்று. மத்திய அரசு வழங்கும் வளர்ச்சி நிதியைப் பெறுகிறது.

ஆட்சிப் பிரிவுகள்
இந்த மாவட்டத்தை மூன்று வட்டங்களாகப் பிரித்துள்ளனர். அவை: திபு, ஹம்ரேன் போகஜான்

மக்கள் தொகை
2011-ஆம் ஆண்டு கணக்கெடுப்பின்போது, 965,280 மக்கள் வசித்தனர்.
சதுர கிலோமீட்டருக்குள் 93 பேர் என்ற அளவில் மக்கள் அடர்த்தி இருக்கிறது. பால் விகிதம், ஆயிரம் ஆண்களுக்கு 951 பெண்கள் என்ற அளவில் உள்ளது. இங்கு வசிப்போரில் 69.25% பேர் கல்வியறிவு பெற்றுள்ளனர்.
இங்கு பழங்குடியின மக்களும் வசிக்கின்றனர்.

மொழிகள்
மக்கள் கர்பி மொழியைப் பேசுகின்றனர். சிலர் திமாசா, ரெங்மா, குக்கி ஆகிய மொழிகளையும் பேசுகின்றனர்.

சான்றுகள்

இணைப்புகள்
 மாவட்ட இணையதளம்

அசாம் மாவட்டங்கள்
இந்தியாவின் தன்னாட்சிப் பகுதிகள்
நெஞ்சினிலே

நெஞ்சினிலே (Nenjinile) 1999 ஆம் ஆண்டு இயக்குநர் எஸ். ஏ. சந்திரசேகரின் இயக்கத்தில் வெளிவந்த தமிழ்த் திரைப்படம். விஜய், இஷா கோப்பிகர் ஆகியோர் இப்படத்தில் முக்கிய கதாபாத்திரத்தில் நடித்து வெளிவந்த இத்திரைப்படத்திற்கு தேவா இசையமைத்து இருந்தார். சோனு சூட், சிறீமன், நிழல்கள் ரவி, தேவன், மற்றும் மணிவண்ணன் ஆகியோர் துணை வேடங்களில் நடித்துள்ளனர்.

நடிகர்கள்
விஜய் - கருணாகரன்
இஷா கோப்பிகர் - நிஷா
மணிவண்னன் - மணி

மேற்கோள்கள்

வெளி இணைப்புகள் 
 

விஜய் நடித்துள்ள திரைப்படங்கள்
1999 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
எஸ். ஏ. சந்திரசேகர் இயக்கிய திரைப்படங்கள்
ஆசிரமவாசிக பருவம்

ஆசிரமவாசிக பருவம் மகாபாரதத்தின் 18 பருவங்களுள் பதினைந்தாவது பருவம். தருமபுத்திரனின் முதல் பதினைந்து ஆண்டுக்கால நல்லாட்சியும், அதன் பின் திருதராட்டிரன், காந்தாரி, குந்தி, விதுரர் ஆகியோர் துறவு வாழ்வை மேற்கொண்டு காட்டுக்குச் செல்வதும் இந்தப் பருவத்தில் சொல்லப்படுகின்றன.

அமைப்பு
இப்பருவம் பின்வரும் மூன்று துணைப் பருவங்களைக் கொண்டது:
 ஆசிரமவாச பருவம்
 புத்திரதர்சன பருவம்
 நாரதகமன பருவம்
இவற்றுள் முதல் துணைப்பருவம் தருமரின் 15 ஆண்டுக்கால நல்லாட்சி பற்றியும், திருதராட்டிரன் முதலானோர் காட்டுக்குச் செல்வது பற்றியும் கூறுகிறது. இரண்டாவது துணைப்பர்வம், பாண்டவர்கள் காட்டுக்குச் சென்று திருதராட்டிரன் முதலானோரைச் சந்திப்பது பற்றியும், வியாசர் அனைவருக்கும் போரில் இறந்து போனவர்களை வரவழைத்துக் காட்டியது பற்றியும் கூறுகிறது. இறுதித் துணைப் பர்வத்தில், திருதராட்டிரன், குந்தி, காந்தாரி ஆகியோரின் இறப்புப் பற்றியும், நாரதர் துயரில் வாடுவோருக்கு ஆறுதல் சொல்வதும், தருமர் இறுதிக் கடன்களைச் செய்வதும் அடங்குகின்றன.

குறிப்புகள்

இவற்றையும் பார்க்கவும்
 அசுவமேத பருவம் (முந்தையது)
 மௌசல பருவம் (அடுத்தது)

வெளியிணைப்புக்கள்
 Ashramvasik Parva, English Translation by Kisari Mohan Ganguli
 Ashramvasik Parva, English Translation by Manmatha Nath Dutt
 Ashramvasik Parva in Sanskrit by Vyasadeva with commentary by Nilakantha - Worldcat OCLC link
 Ashramvasik Parva in Sanskrit and Hindi by Ramnarayandutt Shastri, Volume 5

மகாபாரத பருவங்கள்
கரீம்கஞ்சு மாவட்டம்

கரீம்கஞ்சு மாவட்டம் அசாமில் உள்ளது. இதன் தலைமையகம் கரீம்கஞ்ச் நகரில் உள்ளது.
இந்த மாவட்டம் 1809 சதுர கிலோமீட்டர் பரப்பளவைக் கொண்டது. இம்மாவட்டத்தின் பெயரை 
ஸ்ரீ பூமி மாவட்டம் என்று பெயர் மாற்றப்படும் என 19 நவம்பர் 2024 அன்று அசாம் முதல்வர் அறிவித்தார்.

பொருளாதாரம்

இந்த மாவட்டத்தில் உழவுத் தொழிலே பொருளாதார வளர்ச்சிக்கு காரணமாக அமைந்துள்ளது.

ஆட்சிப் பிரிவுகள்
இந்த மாவட்டத்தை ஐந்து வட்டங்களாகப் பிரித்துள்ளனர். அவை: கரீம்கஞ்சு, பதர்பூர், நிலம்பசார், பாதேர்கண்டி, ராமகிருஷ்ண நகர்

போக்குவரத்து
இந்த மாவட்டத்தில் ரயில், சாலைவழிப் போக்குவரத்து வசதிகள் உள்ளன. கரீம்கஞ்சு நகரில் ரயில் நிலையம் உள்ளது. கரீம்கஞ்சு நகரில் இருந்து குவகாத்திக்கு பேருந்துகள் செல்கின்றன. ஏனைய வடகிழக்கு மாநிலங்களில் உள்ள நகரங்களுக்கும் பேருந்துகள் இயக்கப்படுகின்றன.

மக்கள் தொகை
2011-ஆம் ஆண்டு கணக்கெடுப்பின்போது, 1,217,002 மக்கள் வசித்தனர். 

சதுர கிலோமீட்டருக்குள் 673 மக்கள் என்ற அளவில் மக்கள் அடர்த்தி உள்ளது.  ஆயிரம் ஆண்களுக்கு இணையாக 961 பெண்கள் என்ற அளவில் பால் விகிதம் கணக்கிடப்பட்டுள்ளது.  இங்கு வசிப்பவர்களில் 79.72% பேர் கல்வியறிவு பெற்றுள்ளனர்.
முஸ்லீம்களும் இந்துக்களும் பெரும்பான்மையினராக உள்ளனர். பெரும்பான்மையானோர் வங்காள மொழியைப் பேசுகின்றனர். சிலர் மணிப்புரி மொழியிலும் பேசுகின்றனர். மெய்தெய், குக்கி, திரிப்புரி, காசி ஆகிய பழங்குடி இன மக்கள் வசிக்கின்றனர்.

சான்றுகள்

இணைப்புகள்

 மாவட்ட இணையதளம்

அசாம் மாவட்டங்கள்
எல். சுப்பிரமணியம்

எல். சுப்பிரமணியம் தமிழகத்தைச் சேர்ந்த வயலின் இசைக் கலைஞர் ஆவார்.

வாழ்க்கைக் குறிப்பு
கேரளத்தைச் சேர்ந்த வி. இலக்சுமிநாராயண ஐயர் எனும் வயலின் இசைக் கலைஞரின் மூன்று மகன்களில் ஒருவர் எல். சுப்பிரமணியம். சுப்பிரமணியம் தனது தந்தையிடமிருந்து வயலின் இசையைக் கற்றுக் கொண்டார். இவரின் அண்ணன் எல். வைத்தியநாதன் என்பவரும், தம்பி சங்கர் என்பவரும் வயலின் இசைக் கலைஞர்களாவர். தந்தை இலக்சுமிநாராயண ஐயர் யாழ்ப்பாணம் இசைக்கல்லூரியில் விரிவுரையாளராகப் பணியாற்றியவர். இவர்களின் குடும்பம் யாழ்ப்பாணத்தில் மானிப்பாய் என்னுமிடத்தில் வாழ்ந்து வந்தது. பிறகு சென்னையில் நிலையாக குடியேறிவிட்டனர்.

சுப்ரமணியம் எம். பி. பி. எஸ். எனும் மருத்துவப் படிப்பு தேறியவர். எனினும் அவர் இசையினை தனது தொழிலாகக் கொண்டார்.

சுப்ரமணியத்தின் மனைவி விஜி எனும் பாடகர் ஆவார். அவரின் மறைவுக்குப் பின்னர் கவிதா கிருஷ்ணமூர்த்தி எனும் பின்னணிப் பாடகரை சுப்ரமணியம் மணந்தார். சுப்ரமணியத்தின் மூத்த மகன் நாராயண், இளைய மகன் அம்பி மற்றும் மகள் பிந்து ஆகிய மூவரும் இசைக் கலைஞர்களாக இருக்கின்றனர்.

இசைப் பணி
எல். சுப்ரமணியம், கலிபோர்னியா இன்சிடிடியூட் ஆப் ஆர்ட்சில் சேர்ந்து மேற்கத்திய பாரம்பரிய இசையில் உயர்நிலைப் பட்டம் பெற்றவர்.

பெற்றுள்ள விருதுகளும் பட்டங்களும்
பத்மசிறீ விருது, 1989
பத்ம பூசண் விருது, 2001

மேற்கோள்கள்

உசாத்துணை
For the love of his father - The Hindu, July 4, 2014

வெளியிணைப்புகள்
Official Website: Dr. L. Subramaniam
Interview of Dr. L. Subramaniam 
Collaborations good for music: L. Subramaniam 
An equal music - அனில் சிறீனிவாசனுடன் ஒரு கலந்துரையாடல்

கருநாடக இசை வயலின் கலைஞர்கள்
இந்திய வயலின் கலைஞர்கள்
1947 பிறப்புகள்
பத்ம பூசண் விருது பெற்ற தமிழர்கள்
பத்மசிறீ விருது பெற்ற தமிழர்கள்
வாழும் நபர்கள்
பத்மசிறீ விருது பெற்ற கருநாடக இசைக் கலைஞர்கள்
பிரியதர்சன்

பிரியதர்சன் (Priyadarshan), 30 சனவரி 1957, (இயற்பெயர்: பிரியதர்சன் சோமன் நாயர்) தென்னிந்திய திரைப்பட இயக்குநரும், திரைக்கதை எழுத்தாளரும், தயாரிப்பாளரும் ஆவார். இவர் மலையாளம், தமிழ், இந்தி உள்ளிட்ட மொழிகளில் பல சிறந்த படங்களை இயக்கியுள்ளார். பாலிவுட்(இந்தி) திரைப்படங்களில் பத்து ஆண்டுகள் (2001-10) கோலோச்சிய பிரியதர்சன், ராங்ரஜ் (2013) தனது இறுதி இந்திப் படமென்றும், மலையாளப் படங்களில் முழுக்கவனம் செலுத்தப்போவதாகவும் அறிவித்தார்.

வாழ்க்கைக் குறிப்பு 
1957இல் திருவனந்தபுரத்தில் பிறந்த இவர், அரசினர் மாதிரி மேல்நிலைப்பள்ளியில் தனது ஆரம்பக் கல்வியைப் பெற்றார். திருவனந்தபுரம் பல்கலைக்கழக கல்லூரியில் முதுகலை மனோதத்துவவியலில் தேர்ச்சி பெற்றார். நூலக மேலாளரின் மகனாகப் பிறந்த இவர், சிறு வயது முதலே புத்தகப் பிரியராகி சில நாடகங்களுக்குத் திரைக்கதையும் எழுதினார். மலையாள இயக்குனரான பி. வேணுவின் திரைப்படங்களால் ஈர்க்கப்பட்டு திரைத்துறைக்குப் பயணப்பட்டார்.

இளமைக்காலம் முதலே முக்கிய மலையாள நடிகர்களான மோகன்லால், எம். ஜி. சிறீகுமார், சுரேஷ்குமார், சணல்குமார், ஜகதீஸ், மணியன் பிள்ள ராஜு, மற்றும் அசோக் குமார் ஆகியோருடன் நட்பு கொண்டிருந்தார். அவர்களுடன் சென்னை நோக்கி 1980களில் திரைப்பட வாய்ப்புகளுக்காகப் பயணப்பட்டார். நண்பர்களின் உதவியால் 1984ல் பூச்சாக்கொரு மூக்குத்தி(தமிழில்:பூனைக்கொரு மூக்குத்தி) என்ற திரைப்படத்தை இயக்கினார். இப்படம் 100 நாட்களைத்தாண்டி கேரளத் திரையுலகில் முத்திரை பதித்தது.

நடிகை லிஸ்ஸியை மணந்தார்.

விருதுகள்

தேசிய விருதுகள் 
2012 - பத்மசிறீ விருது
2007 - சிறந்த திரைப்பட விருது - காஞ்சிவரம்

மாநில விருதுகள் 
1994 - தென்மாவின் கொம்பத்து - கேரளமாநில சிறந்த மக்கள் பேராதரவுப் படம்
1995 - சிறந்த கேரள மாநிலத்திரைப்படம் இரண்டாமிடம் - காலா பாணி (தமிழில்:சிறைச்சாலையாக வெளியானது).

தொலைக்காட்சி விருதுகள்

ஏசியாநெட் விருது 
2008 - ஜூரி விருது - இந்திய சினிமாவில் முக்கியப் பங்களிப்பு

ஜெய்ஹிந்த் டி.வி விருது 
ஜெய்ஹிந்த் ரஜத் முத்ரா விருது.

திரைப்பங்களிப்பு

மேற்கோள்கள் 

1957 பிறப்புகள்
வாழும் நபர்கள்
இந்தியத் திரைப்பட இயக்குநர்கள்
கேரள மாநில திரைப்பட விருது வென்றவர்கள்
தென்னிந்திய பிலிம்பேர் விருதுகளை வென்றவர்கள்
பத்மசிறீ விருது பெற்ற கலைத் துறையினர்
திருவனந்தபுரம் மாவட்ட நபர்கள்
இஷா கோப்பிகர்

இஷா கோப்பிகர் (பிறப்பு 19 செப்டம்பர் 1976), இந்திய திரைப்பட நடிகையான இவர் தமிழ், கன்னடம், தெலுங்கு, இந்தி, மராத்தி மொழிகளில் ஏராளமான திரைப்படங்களில் நடித்துள்ளார்.

திரைப்படத்துறை

மேற்கோள்கள் 

1976 பிறப்புகள்
வாழும் நபர்கள்
மும்பையைச் சேர்ந்தவர்கள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
தென்னிந்திய பிலிம்பேர் விருதுகளை வென்றவர்கள்
காண்டாமிருக வண்டு

காண்டாமிருக வண்டு (Dynastinae, Rhinoceros beetles) என்பது ஸ்காரபாய்டே குடும்ப ஸ்கரப் வண்டு துணைக்குடும்பத்தினைச் சேர்ந்த வண்டுகளாகும். இக்குழுவைச் சேர்ந்த ஏனைய வண்டுகள் சில கேர்குலிசு வண்டுகள், யுனிகோன் வண்டுகள், கொம்பு வண்டுகள் என அழைக்கப்படுகின்றன. காண்டாமிருக வண்டுகளின் இது வரை 300க்கு மேற்பட்ட இனங்கள் கண்டுபிடிக்கப்பட்டுள்ளன.

பல காண்டாமிருக வண்டுகள் அவற்றின் தனித்துவமான வடிவம், பெரிய அளவு போன்றவற்றால் நன்கு அறியப்படுகின்றன. இவற்றில் சில நன்கு அறியப்பட்ட வண்டுகளாக அட்லசு வண்டு (Chalcosoma atlas), பொது காண்டாமிருக வண்டு (Xylotrupes ulysses), யானை வண்டு (Megasoma elephas), ஐரோப்பிய காண்டாமிருக வண்டு (Oryctes nasicornis), கேர்குலிசு வண்டு (Dynastes hercules), சப்பானிய காண்டாமிருக வண்டு (Allomyrina dichotoma), எருது வண்டு (Strategus aloeus), யுனிகோன் வண்டு (Dynastes tityus) ஆகியவற்றைக் குறிப்பிடலாம்.

மேலதிக வாசிப்பு
Endrödi S. 1985. The Dynastinae of the World. Dr. W. Junk Publishers
Dechambre (R.-P.) & Lachaume (G.) The Beetles of the World, volume 27, The genus Oryctes (Dynastidae), Hillside Books, Canterbury

வெளி இணைப்புகள்

 Family SCARABAEIDAE
 Subfamily Dynastinae
 Voila  French site on Dynastinae, illustrated.
 Photos 
 Photos
 Rhinoceros Beetle at Animal Corner

வண்டுகள்
பொது காண்டாமிருக வண்டு

பொது காண்டாமிருக வண்டு (Xylotrupes ulysses, பொதுப் பெயர்: "தென்னம் வண்டு", சுருக்கமாக "காண்டாமிருக வண்டு") என்பது அவுஸ்திரேலியாவைத் தாயகமாகக் கொண்ட காண்டாமிருக வண்டு இன வண்டாகும்.

படத்தொகுப்பு

இவற்றையும் பார்க்க
 காண்டாமிருக வண்டு
 யானை வண்டு

உசாத்துணை

வெளி இணைப்புகள்
 Xylotrupes ulysses  at the Atlas of Living Australia

வண்டுகள்
கேர்குலிசு வண்டு

கேர்குலிசு வண்டு (Hercules beetle, Dynastes hercules) என்பது காண்டாமிருக வண்டுகளில் நன்கு அறியப்பட்டதும் பெரியதும் ஆகும். இது மத்திய அமெரிக்கா, தென் அமெரிக்கா, சிறிய அண்டிலிசு ஆகிய மழைக்காடுகளைத் தாயகமாகக் கொண்டது. இவ்வண்டுகள் மெக்சிக்கோவின் தென் வெராகுருஸ் மற்றும் தூர வட பகுதிகளிலும் அவதானிக்கப்பட்டன. இவற்றின் பெயருக்கேற்ப, இவற்றின் 17செ.மீ (6.75 அங்குலம்) நீளமுடைய ஆண் வண்டுகள் தன் அளவைவிட 850 மடங்கு பாரத்தை (8 கிலோ வரை) தூக்கமுடியும்.

உசாத்துணை

மேலிக வாசிப்பு 
 Catálogo electrónico de los organismos presentes en Colombia 
 Mystery behind the strongest creature in the world Institute of Physics 2008-03-11
 Gilbert Lachaume: The Beetles of the World, volume 5, Dynastini 1, 1985, Sciences Nat, Venette.

வெளி இணைப்புகள்

Family Scarabaeidae - Dynastes hercules
The Breeding/Rearing of Dynastes hercules hercules
Photos of Dynastes hercules ecuatorianus
Photos of Dynastes hercules hercules
Photos of Dynastes hercules lichyi
Photos of Dynastes hercules occidentalis
Clemson University Arthropod Collection 
Rhinoceros beetle gallery with many subspecies of Hercules beetle.
A sub-adult specimen from Chiapas, Mexico. 

வண்டுகள்
யானை வண்டு

யானை வண்டு (Elephant Beetle, Megasoma elephas) என்பது காண்டாமிருக வண்டு குடும்பத்தைச் சேர்ந்ததும் டைனாஸ்டினே துணைக்கும்பத்தைச் சேர்ந்ததுமான வண்டாகும்.

தோற்றம்

யானை வண்டுகள் கருமை நிறத்திலும் நுண்ணிய மயிர்களாலான போர்வையினால் மூடப்பட்டிருக்கும். வண்டின் இறக்கை மூடிகள் அடர்த்தியாகக் காணப்படும். மயிர்கள் இவற்றின் உடலுக்கு மஞ்சள் நிறத்தைக் கொடுக்கின்றது. ஆண் வண்டுகளின் இரு கொம்புகள் ஒன்று தலையிலிருந்து நீட்டிக் கொண்டிருக்க மற்றது நெஞ்சறை முன்பாகத்திலிருந்து நீட்டிக் கொண்டிருக்கும். உணவுக்கும் இனப்பொருக்க வேளையிலும் ஏனைய ஆண்களுடன் போட்டிபோட இது பயன்படுகின்றது. பெண்கள் கொம்புகளைக் கொண்டிருப்பதில்லை.

அளவு 
யானை வண்டுகள் 7–12 செ.மீ (2.75-4.75 அங்) அளவை உடையன. சிலவேளை ஆண்கள் பெரிதாகக் காணப்படும். ஆண்கள் கிட்டத்தட்ட பெண்களைவிட 2 - 3 மடங்கு பெரியதாக இருக்கும்.

குறிப்பிடத்தக்க இராணுவப் பாவனை 
பென்டகனின் நிதியுதவித் திட்டத்தில், கலிபோர்னியாப் பல்கலைக்கழக ஆய்வாளர்கள் மின் முனைகளை யானை வண்டு கூட்டுப்புழுனுள் உட்செலுத்தினார்கள். இதன் மூலம் வளர்ந்த வண்டுகளின் பறத்தல் பழக்கவழக்கத்தை தொலைக்கட்டுப்படுத்த அனுமதித்தது.

உசாத்துணை

வெளி இணைப்புகள்

Video article on the BBC News Website
Photos and size of Megasoma elephas elephas
Megasoma elephas elephas pics
Megasoma elephas occidentalis pics
Elephants at the Insectarium?
Family Scarabaeidae - Megasoma elephas
God of Insects 
History of Insects
Viva Natura TV 

வண்டுகள்
மரிகாவன் மாவட்டம்

மரிகாவொன் மாவட்டம் அசாம் மாநிலத்தின் நடு அசாம் கோட்டத்தில் உள்ளது. இதன் தலைமையகம் மோரிகோன் நகரில் அமைக்கப்பட்டுள்ளது. இந்த மாவட்டம் 1,704 சதுர கிலோமீட்டர் பரப்பளவில் அமைந்துள்ளது. இந்த மாவட்டத்தின் வடக்கு எல்லையில் பிரம்மபுத்திரா ஆறு பாய்கிறது.

பொருளாதாரம்
இது வளர்ச்சியில் பின்தங்கியுள்ள மாவட்டங்களில் ஒன்று. மத்திய அரசு வழங்கும் வளர்ச்சி நிதியைப் பெறுகிறது.

மக்கள் தொகை
2011-ஆம் ஆண்டு மக்கள் தொகைக் கணக்கெடுப்பின்போது, 957,853 மக்கள் வாழ்ந்தனர்.
சதுர கிலோமீட்டருக்குள் 618 பேர் என்ற அளவில் மக்கள் அடர்த்தி உள்ளது. ஆயிரம் ஆண்களுக்கு நிகராக 974 பெண்கள் என்ற அளவில் பால் விகிதம் அமைந்துள்ளது. இந்த மாவட்டத்து மக்களில் 69.37% பேர் கல்வியறிவு பெற்றுள்ளனர்.

சான்றுகள்

இணைப்புகள்

 மாவட்ட இணையதளம்

அசாம் மாவட்டங்கள்
லக்கிம்பூர் மாவட்டம்

லக்கிம்பூர் மாவட்டம் அசாமில் உள்ளது. இதன் தலைமையகம் வடக்கு லக்கிம்பூர் நகரில் உள்ளது. இந்த மாவட்டம் 2277 சதுர கிலோமீட்டர் பரப்பளவைக் கொண்டது.

இந்த மாவட்டத்தில் பிரம்மபுத்திரா ஆறு பாய்கிறது. லட்சுமியின் பெயரால் லட்சுமிபூர் எனப் பெயர் பெற்றதாக சிலர் நம்புகின்றனர்.

பொருளாதாரம்
இந்த மாவட்டத்தின் பொருளாதாரத்தில் உழவுத் தொழில் பெரும்பங்கு கொண்டிருக்கிறது. அரிசி, தேயிலை, கரும்பு உள்ளிட்ட பயிர்களைப் பயிரிட்டுள்ளனர். சில சிறு தொழிற்சாலைகளும், நடுத்தர தொழிற்சாலைகளும் இயங்குகின்றன.

மக்கள் தொகை
2011-ஆம் ஆண்டு மக்கள் தொகைக் கணக்கெடுப்பின்போது, 1,040,644 மக்கள் வசித்தனர்.
சராசரியாக சதுர கிலோமீட்டருக்குள் 457 பேர் என்ற அளவில் மக்கள் அடர்த்தி உள்ளது. ஆயிரம் ஆண்களுக்கு நிகராக 965 பெண்கள் என்ற அளவில் பால் விகிதம் அமைந்துள்ளது.	இங்கு வாழும் மக்களில் 78.39% பேர் கல்வியறிவு பெற்றுள்ளனர். .

சான்றுகள்

இணைப்புகள்

 மாவட்ட இணையதளம்

அசாம் மாவட்டங்கள்
இந்தியாவின் தன்னாட்சிப் பகுதிகள்
கீவ் தேசிய மொழியியல் பல்கலைக்கழகம்

கீவ் தேசிய மொழியியல் பல்கலைக்கழகம் என்னும் கல்வி நிறுவனம் உக்ரைன் நாட்டில் உள்ள கீவ் நகரில் அமைந்துள்ளது. இதன் நோக்கம் வெளிநாட்டு மொழிகளைக் கற்பிப்பது ஆகும். ஆங்கிலம், பிரெஞ்சு, ஜெர்மன், ஸ்பானிய மொழி ஆகியவற்றிற்கு அதிக முக்கியத்துவம் தருகிறது.

வளாகம்
இங்கு பத்து லட்சம் நூல்களைக் கொண்ட நூலகம் அமைக்கப்பட்டது. மாணவர்களுக்கான கணினி வகுப்புகளும், விளையாட்டு மைதானங்களும், உணவு விடுதியும் உள்ளன.

துறைகள்
 ஆசிய மொழிகள் துறை
 பொருளாதாரம் மற்றும் சட்டம்
 ஆங்கிலம்
 பிரெஞ்சு மொழித் துறை
 ஜெர்மன் மொழித் துறை
 ஸ்பானிய மொழித் துறை
 மொழிபெயர்ப்புத் துறை
 சிலாவிய மொழிகள் துறை
 வெளிநாட்டுக் குடிமகன்களுக்கான துறை
 மாலை நேரக் கல்வி
 முதுநிலைக் கல்வி

இணைப்புகள்
 பல்கலைக்கழகத்தின் இணையதளம்

மேற்கோள்கள்

உக்ரைன்
பல்கலைக்கழகங்களும் கல்லூரிகளும்
செக்காலை நாடகக் கலாமன்றம்

செக்காலை நாடகக் கலாமன்றம் என்பது இந்திய நாட்டில் தமிழ்நாடு மாநிலத்தில் சிவகங்கை மாவட்டத்தில் காரைக்குடி நகரில் முற்காலத்தில் நடந்துவந்த நாடக மன்றம் ஆகும். தமிழ்நாட்டில் நடந்துவந்த நாடகங்களில் வரலாற்றில் இந்த மன்றமும் ஒரு மைல் கல் என்று குறிப்பிடப்படுகிறது.

அமைப்பு
இது கிராமங்களில் நடக்கும் திருவிழாக்களில் வள்ளித் திருமணம், சத்தியவான் சாவித்திரி, பவளக்கொடி, அல்லி அர்ஜுனா போன்ற நாடகங்களை நடத்தி மக்களை மகிழ்விக்கும் மன்றமாக இருந்துள்ளது.

இந்த நாடகம் நடக்கும்போது மேடையில் மைக் செட் என்பது இருக்காது. அதற்கு மாற்றாக பின்பாட்டுப் பாடுபவர்கள் மேடையின் பின்புறம் மர நாற்காலியில் ஏறி நின்றுகொண்டு கொட்டகையின் உச்சியில் கட்டப்பட்டுள்ள கயிற்றைப் பிடித்துக்கொண்டு உரத்தகுரலில் கத்திப்பாட வேண்டும். இவர்களின் குரல் திடலின் கடைகோடிவரைச்சென்று கேட்கும். வெளிச்சத்திற்காக மட்டும் நடிகர்களின் தலைக்கு மேலே ஒரு பெட்ரோமாக்ஸ் விளக்கு தொங்க விடப்பட்டிருக்கும்.

நடிகர்கள்
இந்த மன்றத்தினை துவங்க காரண கர்த்தாவாக இருந்தததாகக் கூறப்படுபவர் ஃபிலமன் சாமி என்பவர் ஆவார். தமிழ் நடிகைகளின் முன்னோடியாக திகழும் மனோரமா இந்த நாடக மேடையில் முதன் முதலில் நடித்தார்.

பெயர் மாற்றம்
பின்னாளில் இந்த நாடக மன்றம் செந்தமிழ் இளைஞர் மன்றம் என்ற பெயரில் சமூக நாடகங்களை நடத்தி மக்களை மகிழ்வித்தது.

மேலும் பார்க்க
 ஈழத்தமிழ் நாடகங்கள்
 தமிழர் நாடகக் கலை
 நாடகப்படம்

மேற்கோள்

நாடகம்
பண்பாடு
லட்சுமி பூஜை

லட்சுமி பூஜை என்பது அன்னை மகாலட்சுமியின் பரிபூரண அருளைப்பெற செய்யப்படும் ஒரு வழிபாடாகும்.இதை நேபாளத்தில் 'திஹார் ' என்பர் .இதற்காக வீடுகளை சுத்தம் செய்து மாலையில் விளக்கு
ஏற்றி வழிபடுவர் .

நோக்கமும், பூஜை நேரத்தை நிர்ணயம் செய்யும் முறையும் 

லட்சுமி பூஜை என்பது அன்னை மகாலட்சுமியை நம் இல்லத்திற்கு அழைக்கும் வழிபாடாகும். இது மாலை வேளையில் செய்யப்படும் ஒரு வழிபாடாகும். இந்த பூஜை ஐப்பசி மாதத்தின் அமாவாசை நாளின் பிரதோச வேளையில் செய்யப்படுகிறது. பூஜைக்கான நேரம் அமாவாசை திதியை கொண்டே நிர்ணயம் செய்யப்படுகிறது. சூரியன் துலா மாதத்தில் சஞ்சரிக்கும் வேளையில் சந்திரனை சந்திக்கும் அமாவாசை நாளில் லக்ஷ்மியை  ஆராதனை செய்தால் அனைத்து நலன்களும் கிடைக்கும் என நம்பபடுகிறது. ஐப்பசி துலா மாதம் எனப்படுகிறது. துலாம் என்பது சமத்தை குறிக்கும். வணிகர்களுக்கு வரவ செலவு சமமாக இருக்க வேண்டும் என்று அன்னையை வேண்டி இந்நாளில் பூஜை செய்வர். வட இந்தியாவில் இந்நாளில் வியாபாரிகள் பழைய கணக்குகளை முடித்துவிட்டு புதிய கணக்குகளை துவங்குவர்.

சூரியன் துலா அமாவாசை நாளில் தன்னுடைய இரண்டாவது சஞ்சரத்தை துவங்குவதாக நம்பபடுகிறது. சாதாரணமாக அமாவாசை நாள் நல்ல நாளாக கருதபடுவது இல்லை. ஆனால் லக்ஷ்மி பூஜை வருவதாலும், சூரியன்  தன்  சஞ்சாரத்தை மாற்றுவதலும் இந்நாள் சுப நாளாக கருதப்படுகிறது .மகாராஷ்டிரம் ,குஜராத் போன்ற வட இந்திய மாநிலங்களில் லட்சுமி பூஜை மிகுந்த விசேஷமாக கொண்டாடப்படுகிறது . வணிக வளாகங்கள் போன்ற வியாபார தலங்களில் லட்சுமி பூஜையை கட்டாயம் செய்வர். மேலும்  இந்நாளே தீபாவளியாக கொண்டடாடப்படுகிறது

இந்த நாளில் அன்னை பூமியில் இருக்கும் இடங்களில் வருவதாக ஐதீகம். அவளுக்கு வழிகாட்டும் வகையில் வீடுகளில் விளக்கு ஏற்றி வைப்பர். அன்னை வருவாள் என்ற நம்பிக்கையில் இரவு முழுவதும் விளக்கு ஏற்றுவர். சில இடங்ளில் இரவு சொக்கட்டான் ஆடுவர்.

பூஜைக்கு தேவையான பொருட்கள் 
 பன்னீர்
 நெய் விளக்குகள்
முந்திரி ,திராட்சை
தேங்காய்
மா இலைகள்
அரிசி
லட்சுமி,விநாயகர் ,சரஸ்வதி சிலைகள்
சந்தனம்

பூஜை செய்யும் முறை  

ஒரு மேடையில் சிவப்பு துணி விரித்து கலசத்தை நிறுத்த வேண்டும் .கலசத்தின் விளிம்பு பகுதியில் நான்கு மா இலைகளை வைத்து தண்ணீர்  நிரப்பி வைத்து விளக்கு ஏற்ற வேண்டும் .பூஜை செய்பவர் தன்னுடைய  கணக்கு 
புத்தகங்களையும் வைத்து இருக்க வேண்டும் .மேடையில் லட்சுமி தேவி சிலையையும் ,விநாயகர் சிலையையும் வைக்க வேண்டும் . 

விநாயக பூஜை செய்த பின் ,லட்சுமி தேவியை ஆராதிக்க வேண்டும் .லட்சுமி தேவியை பனீர் ,சந்தனம் ,பஞ்சாமிர்தம் ஆகியவற்றால் அபிஷேகம் செய்ய வேண்டும் .பின்னர் இனிப்புகள் ஆகியவற்றை வைத்து வணங்க வேண்டும் .பூஜையின் போது ஸ்ரீ சூக்தம் ,லட்சுமி அஷ்டகம் , வேத மந்திரங்கள் ஆகியவற்றை ஜெபிக்கலாம் .

பின்னர் ஒரு தட்டில் ஆரத்தி எடுத்து  பூஜையை நிறைவு செய்ய வேண்டும் .வடக்கே இப்பூஜை மிக பிரபலம் .குஜராத் மாநிலத்தில் இதை சோப்டா பூஜை என்பர் .இவ்வாறு எளிய பூஜையால் அன்னை மகிழ்ந்து நாம் வேண்டியதை தருவாள் என்பது நம்பிக்கை .

மேற்கோள்கள்

இந்து சமய வழிபாடுகள்
இந்து சமய விழாக்கள்
கும்பகோணம் அபிமுகேஸ்வரர் கோயில்

கும்பகோணம் அபிமுகேஸ்வரர் கோயில் கும்பகோணம் மகாமகக்குளத்தின் கிழக்குப் பகுதியில் அமைந்துள்ள கோயில். இக்கோயில் 12ராசிகளில் துலாம் ராசிக்கு சிறப்பான கோயிலாகும்.

தல வரலாறு
அமுத கும்பத்தில் அணிந்திருந்த தேங்காயில் (நாளிகேரம்) தோன்றியவர். இதனால் இக்கோயிலுக்கு நாளிகேரேசம் என்றும், பெருமானுக்கு நாளிகேரசுவரர் என்றும் பெயர்கள் வழங்கப்படுகின்றன.  மகாமக தீர்த்தத்தில் நீராடுவதற்கு கங்கை முதுலிய நதிமடந்தையர் ஒன்பது பேருக்கும் பெருமான் அரிமுகமாக (மேற்கு முகமாக) இருந்து காட்சி கொடுத்ததால் அபிமுகேசுவரர் என்று பெயர் ஏற்பட்டது. ஒரு சமயம் சுபதன் என்ற அந்தணன் தனது மகள் சுமதி என்னும் பெண்ணுக்கு குட்ட நோய் பற்ற அதனைத் தீர்க்கும் பொருட்டுப் பல தலங்களுக்கும் யாத்திரை சென்றான். அவ்வந்தணனை சந்தித்த நாரத முனிவர் குடந்தை சென்று மகாமகத் தீர்த்தத்தில் நீராடி அதன் கிழக்குக்கரையில் அமர்ந்திருக்கும் அபிமுகேஸ்வரரை வணங்கினால் நோய் தீரும்  என்று கூறினார். அவ்வாறே அவ்வந்தணரும் மகாமகம் அன்று மகாமகத் தீர்த்தத்தில் நீராடி அபிமுகேஸ்வரரை வணங்கிப் போற்ற அக்கொடிய நோய் நீங்கியது. இக்கோயில் மகாமகக் குளத்தின் கீழ்க்கரையில் உள்ளது.

இறைவன், இறைவி
இத்தலத்தில் உள்ள இறைவன் அபிமுகேசர், இறைவி அமுதவல்லி.

குடமுழுக்கு
1954 மற்றும் 1991ஆம் ஆண்டுகளுக்குப் பிறகு இக்கோயிலில் 4.2.2004இல் குடமுழுக்கு நடைபெற்றுள்ளது. 2016 மகாமகத்தை முன்னிட்டு அக்டோபர் 26, 2015இல் குடமுழுக்கு நடைபெற்றது.

மேற்கோள்கள்

26 அக்டோபர் 2015 குடமுழுக்கு படத்தொகுப்பு

கும்பகோணத்திலுள்ள சிவன் கோயில்கள்
அலபாமா அரசுப் பல்கலைக்கழகம்

அலபாமா அரசுப் பல்கலைக்கழகம் (Alabama State University) என்பது அமெரிக்காவிலுள்ள அலபாமா மாநிலத்தின் மான்ட்கமரி நகரில் உள்ள ஒரு பொது வரலாற்று கறுப்பின பல்கலைக்கழகம் ஆகும். 1867 இல் நிறுவப்பட்டது. புனரமைப்பு காலத்தில், இது 19 ஆம் நூற்றாண்டில் மாநில அரசாங்கங்களால் வேகமாக வளர்ந்து வரும் பொதுப் பள்ளிகளுக்கு ஆசிரியர்களைப் பயிற்றுவிப்பதற்காக நிறுவப்பட்ட சுமார் 180 "சாதாரண பள்ளிகளில்" ஒன்றாக இருந்தது. பிரிக்கப்பட்ட பள்ளிகளில் கற்பிக்க ஆப்பிரிக்க அமெரிக்கர்களைப் பயிற்றுவிப்பதற்காக நிறுவப்பட்ட 23 நிறுவனங்களில் இதுவும் ஒன்று. 180 பள்ளிகளில் சில மூடப்பட்டன. ஆனால் மிகவும் சீராக தங்கள் பங்கை விரிவுபடுத்தி 20 ஆம் நூற்றாண்டின் தொடக்கத்தில் மாநிலக் கல்லூரிகளாகவும், 20 ஆம் நூற்றாண்டின் பிற்பகுதியில் மாநிலப் பல்கலைக்கழகங்களாகவும் மாறியது.

கல்வி 
இங்கு ஐந்தாயிரத்திற்கும் அதிகமான மாணவர்கள் கல்வி கற்கின்றனர்.

 வணிக நிர்வாகக் கல்லூரி
 கல்விக் கல்லூரி
 உடல் நலக் கல்விக் கல்லூரி
 கலைக் கல்லூரி
 அறிவியல், தொழில் நுட்பம், கணிதக் கல்லூரி
 கவின்கலைக் கல்லூரி
 வானியல் கல்லூரி
 தொடர்கல்விக் கல்லூரி

வளாகம் 

இது 172 ஏக்கர் பரப்பளவில் அமைந்துள்ளது. இங்கு 267,000 நூல்களைக் கொண்ட நூலகம் உள்ளது. மாணவர்களுக்கான வகுப்பறைகளும், அலுவலங்களும், மருத்துவக் கூடமும் அமைந்துள்ளன. பல்கலைக்கழகத்திற்கு சொந்தமான வானொலி வசதியும் உள்ளது.

மாணவர்கள் 
இந்த பல்கலைகழகத்தில் 40க்கும் மேற்பட்ட மாநிலங்கள் மற்றும் 20 நாடுகளைச் சேர்ந்த 6,000 மாணவர்கள் உள்ளனர். ஏறக்குறைய 40% மாணவர் அமைப்பினர் அலபாமாவுக்கு வெளியில் இருந்து வருகிறார்கள்.
மாணவர்கள் தங்களுக்கு பிடித்த கருத்துக்கேற்ப குழுக்களை அமைத்துக் கொள்கின்றனர். சமுதாயம், சமயம், இசை என பல்வேறு துறைகளைச் சேர்ந்த குழுக்கள் உண்டு. மாணவர்களே இணைந்து நாளேடுகளையும் வெளியிடுகின்றனர். தி ஹார்னெட் டிரிபியூன், தி ஹார்னெட் ஆகியன குறிப்பிடத்தக்கன.

விளையாட்டு 
இங்கு ஆண்களுக்கான கால்பந்து, பேஸ்பால், கோல்ஃப், டென்னிஸ் உள்ளிட்ட விளையாட்டுப் போட்டிகளை நடத்துகின்றனர். பெண்களுக்காக கைப்பந்து, கால்பந்து, பூப்பந்து, டென்னிஸ், கூடைப்பந்து, கோல்ப் உள்ளிட்ட விளையாட்டுகளில் பயிற்சியளிக்கின்றனர். இந்த மாணவர்கள் பல்கலைக்கழகங்களுக்கு இடையிலான போட்டிகளில் பங்கேற்றுள்ளனர்.

மேலும் படிக்க

மேற்கோள்கள்

வெளி இணைப்புகள் 

 
 

ஐக்கிய அமெரிக்கப் பல்கலைக்கழகங்கள்
2014 இந்திய ஒன்றியத்தின் வரவு செலவுத் திட்டம்

நிதியமைச்சர் அருண் ஜெட்லி 2014- 2015ஆம் ஆண்டுக்கான வரவு செலவுத் திட்டத்தை சூலை 10, 2014 அன்று  தாக்கல் செய்தார்.

முக்கிய அம்சங்கள்

வரிச் சலுகைகள் 
 தனிநபரின் வருமான வரி விலக்கு உச்சவரம்பு 2 இலட்சத்திலிருந்து 2.5 இலட்சமாக உயர்த்தப்பட்டுள்ளது,  மூத்த குடிமக்களுக்கு இது 2.5 இலட்சத்திலிருந்து 3 இலட்சமாக உயர்த்தப்பட்டுள்ளது.
 80சி பிரிவின் கீழ் வருமான வரி விலக்கு உச்ச வரம்பு 1 இலட்சத்திலிருந்து 1.5 இலட்சமாக உயர்த்தப்பட்டுள்ளது.
 பொதுச் சேம நல நிதியில் ஒரு நிதியாண்டில் முதலீடு செய்ய உச்ச வரம்பாக இதுவரை இருந்து வந்த 1 இலட்சம் 1.5 இலட்சமாக உயர்த்தப்பட்டுள்ளது.

வருவாய் பற்றாக்குறை 
நிதிப் பற்றாக்குறை 4.1% ஆக இருக்கும் என்று அறிவிக்கப்பட்டது. மேலும், இரு ஆண்டுகளில் நிதிப்பற்றாக்குறை 3% ஆக குறைக்கப்படும் என்றும் அறிவிக்கப்பட்டது.

வளர்ச்சி மற்றும் பணவீக்கம் 
 வளர்ச்சி 5.4% -லிருந்து 5.9% ஆக இருக்கும் என்று அறிவிக்கப்பட்டது.

தனியார்மயம் 
 2ஆம் நிலை மற்றும் 3ஆம் நிலை நகரங்களில் தனியார் கூட்டுடன் (Public Private Partnership) விமான நிலையங்கள் அமைக்க திட்டமிடப்பட்டுள்ளது.

திட்டங்கள் 
 புதியதாக 5 ஐஐடி, 5 ஐஐஎம் மற்றும் 4 எய்ம்ஸ் மருத்துவமனைகள் திறக்கப்பட உள்ளது.
 கங்கை நதியில் நீர்வழிப் போக்குவரத்தை ஏற்படுத்த ஜல் மார்க் விகாஸ் என்கிற பெயரில் 4200 கோடி ரூபாயில் திட்டம் வகுக்கப்பட்டுள்ளது.
 புதிய மற்றும் புதுப்பிக்கத்தக்க ஆற்றல் (New and Renewable Energy) துறையில் 500 கோடி ரூபாய் முதலீடு செய்யப்படவுள்ளது.
 சர்தார் வல்லபாய் படேலுக்கு சிலை அமைக்க 200 கோடி ரூபாய் ஒதுக்கப்பட்டுள்ளது.
 பார்வைச் சவால் உடையோர் படிப்பதற்கான புத்தகங்களை பிரெயில் முறையில் அச்சிடும் அச்சகங்கள் புதிதாக 15-ம், இயக்கத்திலிருக்கும் 10 அச்சங்களை மேம்படுத்தவும் திட்டமிடப்பட்டுள்ளது.
 கிராமப்புறங்களில் இணையம் மற்றும் தொழில்நுட்பத்தை கொண்டு சேர்க்க 500 கோடியில் திட்டம் வகுக்கப்பட்டுள்ளது.

விவசாயம் 
 விவசாயிகளுக்காக பிரத்தியேகமாக ஒரு தொலைக்காட்சி சேவையைத் தொடங்க 100 கோடி ஒதுக்கப்பட்டுள்ளது.

அமைச்சர்களின் கருத்துகள் 
 "இந்த வரவு செலவுத் திட்டம் ஒரு ஆரம்பமே; முடிவல்ல" என நிதி அமைச்சர் அருண் ஜெட்லி தெரிவித்தார்.

மாநில முதல்வர்களின் கருத்துகள் 
 நோக்கம், இலட்சியம், செயல்பாடு இவை மூன்றிலும் குறைபாடுள்ள வரவு செலவுத் திட்டமென மேற்கு வங்க மாநில முதல்வர் மம்தா பானர்ஜி தெரிவித்தார்.

பத்திரிகைகளின் விமர்சனங்கள் 
பிரமாதமுமில்லை, மோசமுமில்லை... - தினமணி நாளிதழின் தலையங்கம் .
More continuity than change - தி இந்து நாளிதழின் தலையங்கம் .
மாற்றமல்ல தொடர்ச்சிதான்! - தி இந்து (தமிழ்) நாளிதழின் தலையங்கம் .

பொருளாதார நிபுணர்களின் விமர்சனக் கட்டுரைகள் 
மோசமான சூழலில் சிறப்பான பட்ஜெட்! - தினமணி  நாளிதழில் எஸ். குருமூர்த்தியின் கட்டுரை .

அரசியல் தலைவர்களின் விமர்சனக் கட்டுரைகள் 
Whose budget is it anyway? - தி இந்து  நாளிதழில் பிருந்தா காரத்தின் கட்டுரை .

மேற்கோள்கள்

உசாத்துணை 
 வரவு செலவுத் திட்ட அறிக்கை உரையின் முழுமையான எழுத்துவடிவம்

வெளியிணைப்புகள் 
 Budget at a glance 
 The Union Budget and its impact on the property sector

இந்திய ஒன்றியத்தின் வரவு செலவுத் திட்டங்கள்
அருச்சுன இரதம்

அருச்சுன இரதம் மாமல்லபுரத்திலுள்ள புகழ்பெற்ற ஒற்றைக்கல் தளிகளுள் ஒன்றாகும். அருச்சுன இரதம் எனப் பொதுவாக அழைக்கப்பட்டாலும், இது ஒரு கடவுளுக்காக அமைக்கப்பட்டது என்பதே ஆய்வாளர்களுடைய கருத்து. ஆனால் இது எந்தக் கடவுளுக்காக அமைக்கப்பட்டது என்பதில் கருத்து வேறுபாடு உண்டு. முருகன், சிவன், இந்திரன் என்பவர்களுள் ஒருவருக்கு உரியதாகவே இக்கோயில் கட்டப்பட்டிருக்கலாம் என்பதே ஆய்வாளர்களிடையே நிலவும் கருத்து.

அமைப்பு

அருகில் அமைந்துள்ள திரௌபதி இரதத்துடன் ஒரே தளத்தின் மீது கட்டப்பட்டுள்ளது இக்கோயில். இது திராவிட பாணியில் அமைந்த இரண்டு நிலைமாடக் கோயில் வகையைச் சார்ந்தது. சதுரமான அமைப்புடையது. சிங்கங்களும் யானைகளும் சுமப்பதைப் போன்று இக்கோயில் அமைக்கப்பட்டுள்ளது. கோயிலின் முன்புறத்தில் இரண்டு சிங்கத் தூண்களுடன் கூடிய சிறு அர்த்த மண்டபம் காணப்படுகிறது. தற்போது அத்தூண்களுக்குப் பதில் இரு கற்கள் காணப்படுகின்றன.

குறிப்புகள்

இவற்றையும் பார்க்கவும்
 மாமல்லபுரம் இரதக் கோயில்கள்
 தர்மராஜ இரதம், மாமல்லபுரம்
 வீம இரதம், மாமல்லபுரம்
 நகுல சகாதேவ இரதம், மாமல்லபுரம்
 திரௌபதி இரதம், மாமல்லபுரம்

வெளியிணைப்புக்கள்
 Mahabalipuram – The Workshop of Pallavas – Part III in Indian History of Archiecture  
 Pancha Rathas, Mamallapuram Arhaeological Survey of India

மாமல்லபுரம்
ஒற்றைக்கல் தளிகள்
தமிழ்நாட்டிலுள்ள தொல்லியற்சின்னங்கள்
பல்லவர் கட்டிடக்கலை
சிபி மலையில்

”சிபி மலையில்” என்பவர் மலையாளத் திரைப்பட இயக்குநர் ஆவார். 1980 முதல் மலையாளத்தில் நாற்பதுக்கும் அதிகமான திரைப்படங்களை இயக்கியுள்ளார்.

கிரீடம், தனியாவர்த்தனம், ஹிஸ் ஹைனெஸ் அப்துல்லா உள்ளிட்ட திரைப்படங்கள் குறிப்பிடத்தக்கன. இவர் இயக்கிய பல திரைப்படங்களில் மோகன்லால் நாயகனாக நடித்துள்ளார்.

திரைப்படங்கள்
பிளாஷ் (2007)
ஆலிஸ் இன் ஒண்டர்லேண்டு (2005) 
அம்ருதம் (2004)
கிசான் (2004) 
ஜலோத்சவம் (2004) 
என்றெ வீடு அப்பூன்றேம் (2003)
இஷ்டம்  (2001) 
தேவதூதன் (2000) 
உஸ்தாத் (1999)
சம்மர் இன் பெத்லஹேம் (1998) 
பிரணயவர்ணங்கள் (1997)
நீ வருவோளம் (1997) 
களிவீடு (1996) 
காணாக்கினாவ் (1995)
சிந்தூரரேகை (1995)
அக்சரம் (1995) 
நாகரம் சாட்சி (1994) 
செங்கோல் (1993) 
மாயாமயூரம் (1993)
ஆகாஷதூத் (1993)
வளையம் (1992) 
கமலதளம்(1992) 
சதயம் (1992)
சாந்த்வனம் (1991) 
பரதம் (1991) 
தனம் (1991)
பரம்பரை (1990)
மாலயோகம் (1990) 
ஹிஸ் ஹைனெஸ் அப்துள்ளா (1990)
தசரதம் (1989) 
கிரீடம் (1989)
ஆகஸ்டு 1 (1988) 
விசாரணை (1988) 
எழுதாப்புறங்கள் (1987) 
தனியாவர்த்தனம் (1987)
ராரீரம் (1986) 
தூரெ தூரெ ஒரு கூடு கூட்டாம் (1986)  
சேக்கொறான் ஒரு சில்ல (1986) 
முத்தாரம்குன்னு வி.ஓ (1985)

இணைப்புகள்
IMDB Listing

மேற்கோள்கள்

மலையாளத் திரைப்பட இயக்குநர்கள்
வாழும் நபர்கள்
1956 பிறப்புகள்
இந்தியத் திரைப்பட இயக்குநர்கள்
கேரள மாநில திரைப்பட விருது வென்றவர்கள்
தென்னிந்திய பிலிம்பேர் விருதுகளை வென்றவர்கள்
பெருநிறுவன விவகாரங்கள் துறை அமைச்சகம்

பெருநிறுவன விவகாரங்கள் துறை அமைச்சகம் (Ministry of Company Affairs, MCA)  இந்திய அரசின் ஓர் அமைச்சரகம் ஆகும்.  இந்திய தனியார்த்துறை நிறுவனங்களைக் கட்டுப்படுத்தும்  இந்திய நிறுமங்கள் சட்டம், 1956 மற்றும் தொடர்புடைய சட்டங்களை செயற்படுத்துவது இந்த அமைச்சகத்தின் பொறுப்பு  ஆகும்.  இந்தியாவின் தொழில் மற்றும் சேவைத்துறை நிறுவனங்களை கட்டுப்படுத்தும் முதன்மை பொறுப்பு இந்த அமைச்சரகத்திற்கு உள்ளது. இதன் அமைச்சராக தற்போது நிர்மலா சீதாராமன்  பொறுப்பேற்றுள்ளார். தீவிர மோசடி விசாரணை அலுவலகம் இந்த அமைச்சகத்தின் கீழ் இயங்குகிறது.

நிர்வாகம்
இந்த அமைச்சகம் கீழ்வரும் சட்டங்களின் செயலாக்கத்தை நிர்வகிக்கிறது:
 இந்திய நிறுமங்கள் சட்டம், 2013
 இந்திய நிறுமங்கள் சட்டம், 1956
 போட்டிச் சட்டம், 2002
 ஓராண்மை மற்றும்  கட்டுற்ற வணிக முறைகள் சட்டம் 1969 
 பட்டயக் கணக்காளர் சட்டம், 1949 [பட்டயக் கணக்காளர் (திருத்தம்) சட்டம், 2006இன்படி திருத்தப்பட்ட] 
 நிறுமச் செயலர் சட்டம், 1980 [நிறுமச் செயலர் (திருத்தம்) சட்டம், 2006இன்படி திருத்தப்பட்ட] 
 ஆக்கச்செலவும் பணிகளும் கணக்காளர் சட்டம்,1959 [ஆக்கச்செலவும் பணிகளும் கணக்காளர் (திருத்தம்) சட்டம் 2006இன்படி திருத்தப்பட்ட]
 நிறுவனங்கள் (தேசியக் கொடை) நிதியம் சட்டம் 1951 
 இந்தியகூட்டாண்மைச் சட்டம், 1932
 சங்கங்கள் பதிவு சட்டம் 1860 
 நிறுமங்கள் திருத்தச் சட்டம், 2006
 வரையறுக்கப்பட்ட பொறுப்பு கூட்டாண்மைச் சட்டம், 2008

ஆகத்து 2013-இல் இந்திய நிறுமங்கள் சட்டம், 2013 நிறைவேற்றப்பட்டது. இது பெருநிறுவனங்கள் ஈடுபடும் ஏமாற்றுக்களை கட்டுப்படுத்தும். இந்தியாவில் நிகழ்ந்த சத்தியம் நிறுவன ஊழல் போன்ற கணக்கு மரபு நயக்கேடுகளைத் தவிர்ப்பது இதன் நோக்கமாகும். இது 21-ஆவது நூற்றாண்டுப் பிரச்சினைகளை எதிர்கொள்ளவியலாத  1956-இன் நிறுமங்கள் சட்டத்திற்கு மாற்றாக அமையும்.

இதனையும் காண்க
 தீவிர மோசடி விசாரணை அலுவலகம்
 இந்திய அரசு அமைச்சகங்களின் பட்டியல்

மேற்சான்றுகள்

வெளி இணைப்புகள்
பெருநிறுவன விவகாரங்கள் துறை அமைச்சகத்தின் அலுவல்முறை வலைத்தளம் 
 
இந்திய அமைச்சகம்
துர்கா பூஜை

துர்கா பூஜை (Durga Puja) என்பது பராசக்தியின் வடிவாம் அன்னை துர்கையை ஆராதிக்கும் ஒரு விழாவாகும். ஆண்டுதோறும் சரத் (இலையுதிர்) காலத்தில் அசுவினி (புரட்டாசி/ஐப்பசி) மாதத்தின் சுக்லபட்ச பிரதமையில் தொடங்கி நவமி வரை அன்னை துர்கா தேவியை வழிபடுவர். இதை துர்கோத்சவம் என்றும் சரத் காலத்தில் வருவதால் சரத் உத்சவம் என்றும் அழைப்பர். துர்கா பூஜை வரும் பட்சம் தேவி பட்சம் என அழைக்கப்படும். இதற்கு முன் வரும் 15 நாட்கள் பித்ரு பட்சம் என அழைக்கப்படும். தேவி பட்சம் அசுவினி சுக்ல பிரதமையில் துவங்கி பௌர்ணமி அன்று லட்சுமி பூஜையுடன் நிறைவுறும்.

துர்கா பூஜை, அன்னை எருமைத்தலை அரக்கனாம் மகிஷாசுரனை வென்றதற்காக கொண்டப்படுகிறது. பல்வேறு பகுதிகளில் அன்னையை மகிஷாசுரமர்தினியாக வணங்குவர்.

துர்கா பூஜை இந்தியாவின் அனைத்துப் பகுதிகளிலும் கொண்டாடபட்டாலும் மேற்கு வங்கத்தில் மிகப் பெரும் விழாவாகும். ஒடிசா, அசாம், பீகாரிலும் இதை மிகச்சிறப்பாக கொண்டாடுவர். பொது இடங்களில் பந்தல் அமைத்து அன்னையை பூஜிப்பர். கர்நாடகம், தமிழ் நாடு, ஆந்திரா, மகாராஷ்டிரா போன்ற மற்ற மாநிலங்களிலும் இதை கொண்டாடுவர். மேற்கு வங்கத்தில் சஷ்டி தொடங்கி தசமி வரை இதை கொண்டாடுவர்.

மற்ற பெயர்கள்   
இதை மேற்கு வங்கத்தில் அகால போதான், துர்கோட்சப், பூஜோ, பூஜை என்று அழைப்பர் .வங்க தேசத்தில் பகவதி பூஜை என்று இதை சொல்வர்.

கர்நாடகத்தில் தசரா, மராட்டியத்தில் நவதுர்கா பூஜை, தமிழகத்தில் நவராத்திரி, ஆந்திரத்தில் பொம்ம கொலுவு என்று வெவ்வேறு பெயர்களில் அழைக்கின்றனர்.

மேற்கோள்கள் 

இந்து சமய விழாக்கள்
இந்து பெண் தெய்வங்கள்
அமரிந்தர் சிங்

கேப்டன் அமரிந்தர் சிங் (பிறப்பு: மார்ச்சு 11, 1942) பஞ்சாபைச் சேர்ந்த பாரதிய ஜனதா கட்சி அரசியல்வாதி ஆவார். முன்னாள் பாட்டியாலா  இராச்சியத்தைச் சேர்ந்த இவர் பஞ்சாபின் முதலமைச்சராகப் பணிபுரிந்துள்ளார். 2014 மக்களவைத் தேர்தலில் பாரதிய ஜனதாக் கட்சியின்   பெருந்தலைவரான அருண் ஜெட்லியைத் தோற்கடித்து அமிர்தசரசு இல் இருந்து நாடாளுமன்ற உறுப்பினராக  தேர்ந்தெடுக்கப்பட்டுள்ளார்.

இவர் 2002 முதல் 2007 முடிய பஞ்சாப் முதலமைச்சராக இருந்தவர். இவர் மீண்டும் இரண்டாம் முறையாக 16 மார்ச் 2017 அன்று மீண்டும் பஞ்சாப் முதலமைச்சராக தேர்ந்தெடுக்கப்பட்டார். 2021-இல்  காங்கிரசு கட்சி மேலிடத்தில் மீது ஏற்பட்ட அதிருப்தியால், அம்ரிந்தர் சிங் தனது முதலமைச்சர் பதவி விலகல் கடிதத்தை, பஞ்சாப் ஆளுநர் பன்வாரிலால் புரோகித்திடம் 18 செப்டம்பர் 2021 அன்று கொடுத்தார்.

பஞ்சாப் லோக் காங்கிரஸ் கட்சி நிறுவுதல்

பஞ்சாப் மாநில முதலமைச்சராக இருந்த அமரிந்தர் சிங்கிற்கும், நவ்ஜோத் சிங் சித்துவிற்கும் ஏற்பட்ட உட்கட்சி மோதல்கள் காரணமாக, அமரிந்தர் சிங் முதலமைச்சர் பதவியிலிருந்து விலகினார். பின் 2 நவம்பர் 2021 அன்று இந்திய தேசிய காங்கிரசு கட்சியிலிருந்து விலகி 2 நவம்பர் 2021 அன்று பஞ்சாப் லோக் காங்கிரஸ் அரசியல் கட்சியை நிறுவினார்.

தனி வாழ்க்கை
அமரிந்தர் சிங் புலிகான் மரபுவழிவந்த பாட்டியாலா அரசப் பரம்பரையில் மகாராசா  யாதவேந்திர சிங்கிற்கும்  மகாராணி மொகீந்தர் கவுருக்கும் மகனாகப் பிறந்தார். தேராதூனில் உள்ள தூன் பள்ளியில் சேர்வதற்கு முன்னதாக வெல்காம் பாய்சுப் பள்ளியிலும் சனாவர் இலாரன்சு பள்ளியிலும்  கல்வியைத் துவக்கினார். இவருக்கு ரனீந்தர் சிங் என்ற மகனும் ஜெய் இந்தர் கவுர் என்ற மகளும் உள்ளனர். இவரது மனைவி பிரீநீத் கவுர் 2009-14 காலத்தில் நாடாளுமன்ற உறுப்பினராகத் தேர்ந்தெடுக்கப்பட்டுள்ளார்; அப்போது இந்திய வெளியுறவுத் துறை அமைச்சராக பொறுப்பாற்றி உள்ளார்.

இவரது அக்காள் எமீந்தர் கவுர் முன்னாள் வெளியுறவுத் துறை அமைச்சர் கே. நட்வர் சிங்கைத் திருமணம் செய்துள்ளார். முன்னாள் நடுவண் காவல்பணி அலுவலரும் சிரோமணி அகாலி தளத்தின் தலைவருமான சிம்ரன்ஜித் சிங் மான்  இவருக்கு உறவினர் ஆவார்.

மேற்சான்றுகள்

16வது மக்களவை உறுப்பினர்கள்
1942 பிறப்புகள்
பஞ்சாபின் முதலமைச்சர்கள்
7வது மக்களவை உறுப்பினர்கள்
வாழும் நபர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
இந்திய பஞ்சாப் அரசியல்வாதிகள்